Ukraynadakı diplomatlarımızın “müharibəsi “ böyüyür - Sabiq səfir Prezidentə müraciət etdi - xezernews.az
XəzərNews.az BakuPost-a istinadən xəbər verir ki, sabiq səfir xidmətlərini nəzərə çatdırıb, dövlət başçısından onu Azərbaycanın Ukraynadakı yeni səfiri Azər Xudiyev və səfirin iş birliyində olduğu Ukraynanın erməni əsilli daxili işlər nazirindən qorumasını xahiş edib.
Qeyd edək ki, Azərbaycanın Ukraynadakı səfirliyinin binasının təmiri, daha doğrusu, təmir üçün ayrılmış 2,4 milyon dollar vəsaitin "mənimsənilməsi” ətrafında başlayan qalmaqal bir müddətdir davam edir. Ukrayna hüquq-mühafizə orqanlarının sabiq səfir Tələt Əliyevin Kiyevdəki mənzilində axtarış aparması, sabiq səfirin mətbuat konfransı keçirərək iddiaları təkzib etməsindən sonra noyabrın 8-də səfirlik açıqlama yaymışdı. Açıqlamada bildirilirdi ki, səfirliyin inzibati binası təhvil alınarkən, onun qəzalı olub-olmamasının qiymətləndirilməsi və binada çatların yaranma səbəbinin müəyyən edilməsi məqsədilə səfirlik tərəfindən Ukrayna Tikinti-konstruksiya üzrə Dövlət Elmi-Tədqiqat İnstitutuna müraciət edildiyini, ekspertizanın yekun rəyinə əsasən binanın zirzəmisi və damının qəzalı vəziyyətdə olduğunun üzə çıxdığı qeyd olunub. Eyni zamanda 2007-2009-cu illərdə səfirliklə Ukrayna vətəndaşı, "SPD Qashimova S.Q” şirkətinin təsisçisi Səbinə Həşimova arasında bağlanmış müqaviləyə əsasən, səfirliyin inzibati binasında əsaslı təmir işlərinin aparıldığı müəyyən edilib. Nəzərə çatdırılırdı ki, Səbinə Həşimovanın Ukrayna vətəndaşı olduğunu və həmin şirkətin Ukraynada təsis edilərək qeydiyyatdan keçdiyini nəzərə alaraq, sözügedən müqavilənin icrasının tam təmin edilməsi məqsədilə səfirliyin müraciəti əsasında Ukrayna Baş Prokurorluğunda araşdırmalar aparılır.